کانو کی عظیم مسجد

کانو کی عظیم مسجد کانو ریاست کے دار الحکومت کانو میں واقع ایک جامع مسجد ہے جو نائیجیریا کا دوسرا سب سے زیادہ آبادی والا شہر ہے۔ یہ مسجد ریاست کے منڈاوڑی علاقے کے ارد گرد شہر کے مرکز میں واقع ہے۔ تاریخ کانو کی عظیم مسجد نائیجیریا کی سب سے قدیم مسجد ہے اور اسے پندرہویں صدی میں محمد رمفا کے لیے بنایا گیا تھا۔ یہ مٹی سے بنی تھی اور اس کا مینار مختلف انداز کا تھا ۔ رمفا کے دور حکومت اور اسلام قبول کرنے سے پہلے کانو کی مرکزی مسجد دو ممکنہ مقامات پر واقع تھی۔ پہلا امکان شریفائی کوارٹر ہے جس میں پندرھویں صدی کے بربر عالم المغیلی کی اولاد آباد ہے۔ دوسرا امکان یان دویا کا علاقہ ہے جہاں مالی سلطنت کے وانگرا مسلمان آباد ہیں۔اسے 1582 میں محمد ذکی نے اسے ایک نئے مقام پر منتقل کیا تھا اور انیسوویں صدی کے وسط میں عبد اللہ دان ڈابو نے اسے دوبارہ تعمیر کیا۔ سوکوتو جہاد (فولانی جنگ)کے بعد، امیر سلیمان جسے کانو کا امام سمجھا جاتا تھا نے خود مسجد میں نماز جمعہ کی قیادت کی۔ بعد کے امیروں نے نماز جمعہ پڑھانے کا اختیار مقرر کردہ امام کو تفویض کر دیا۔ دسمبر 1980ء میں میتاتسین کے پیروکاروں، جنھیں یان تاتسین کہا جاتا تھا، نے جمعہ کی نماز کے دوران مسجد کے شرکا پر حملہ کر دیا۔ یہ حملہ مسجد پر قبضہ کرنے اور اسے اپنے کنٹرول میں لینے کی کوشش تھی۔ میتاتسین ایک انتہا پسند گروہ تھا جس کی قیادت محمدو مروا کر رہا تھا۔ یہ گروہ 1970ء اور 1980ء کی دہائی میں شمالی نائیجیریا میں سرگرم تھا اور جدیدیت، مغربی تعلیم اور روایتی اسلامی علما کے خلاف سخت موقف رکھتا تھا۔ وہ خود کو اللہ کے بندوں کا نمائندہ سمجھتے تھے اور اپنے عقائد کو دوسروں پر مسلط کرنے کے لیے تشدد کا استعمال کرتے تھے۔یہ تنازع گیارہ دن تک جاری رہا، ابتدائی طور پر پولیس کے ساتھ جھڑپ ہوئی اور بعد میں فوج کو شامل کرنے کے لیے دباؤ بڑھ گیا جس کے نتیجے میں فوج کے ساتھ براہ راست تصادم ہوا۔ شدید تصادم کا اختتام اس وقت ہوا جب میتاتسین اور اس کے پیروکار جو اپنے ہیڈکوارٹر کا دفاع کر رہے تھے، مارے گئے۔ سرکاری طور پر رپورٹ شدہ ہلاکتوں کی تعداد چار ہزار سے تجاوز کر گئی جبکہ دیگر ذرائع سے زیادہ ہلاکتوں کی نشان دہی ہوتی ہے۔ اہمیت جامع مسجد کانو اپنے بلند و بالا میناروں اور وسیع گنبدوں کی وجہ سے مشہور ہے۔ اس کے میناروں سے پورے کانو شہر کا نظارہ کیا جا سکتا ہے۔ مسجد کے اندرونی حصے میں ہزاروں نمازیوں کی گنجائش موجود ہے اور یہاں ہر جمعہ کو کانو کے امیر کی موجودگی میں نماز جمعہ کا بڑا اجتماع ہوتا ہے مزید دیکھیے نائجیریا میں اسلام نائیجیریا میں مساجد حوالہ جات